Geroldus, siue Girundus primus, Abbas Bolismensis, Abbas vero noster decimus nonus incœpit regere anno 1215. rexit annis quinque. Deinde anno 1220. Episcopus Valentinensis factus est,  postea fuit Patriarcha Hierosolymitanus. Obiit VII. Idus Septemb. Iacet iuxta Sepulchrum Domini apud Hierusalem. Tempore huius Geroldi congregatus est exercitus Domini in Achon,  antequam prædicaretur crux in Saxonia, apparuit triplex forma crucis in aere:  in medio illarum apparuit crucis patibulum figuram hominis habens in eo suspensi, cum infixione clauorum in manibus  pedibus,  capite inclinato. Iste domnus Geroldus Ecclesiam Cluniacensem vsque ad XII. m. marchas,  multo amplius liberauit a pondere debitorum. Et hoc infra quinque annos  duos menses, tam super sorte, quam super vsurarum multiplici voragine, eamque in bono statu,  optimo dimisit, plenam affluentia tam rerum spiritualium, quam temporalium refertam.